2002E0402 — SL — 16.03.2016 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ▼M2 SKUPNO STALIŠČE SVETA z dne 27. maja 2002 o omejevalnih ukrepih proti članom organizacij ISIL (Daiš) in Al-Kaida ter drugim osebam, skupinam, podjetjem in entitetam, povezanim z njimi (2002/402/SZVP) ▼B (UL L 139 29.5.2002, str. 4)

spremenjena z:









▼B

▼M2

SKUPNO STALIŠČE SVETA

z dne 27. maja 2002

o omejevalnih ukrepih proti članom organizacij ISIL (Daiš) in Al-Kaida ter drugim osebam, skupinam, podjetjem in entitetam, povezanim z njimi

(2002/402/SZVP)

▼B







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 Pogodbe, ob upoštevanju naslednjega: (1) Evropski svet je 19. oktobra 2001 izjavil, da je odločen boriti se proti terorizmu v vseh njegovih oblikah povsod po svetu in da bo nadaljeval s prizadevanji za krepitev koalicije mednarodne skupnosti v boju proti terorizmu v vseh njegovih vidikih in oblikah. (2) Varnostni svet Združenih narodov je 16. januarja 2002 sprejel Resolucijo 1390(2002), v nadaljnjem besedilu „RVS 1390(2002)“, ki določa ukrepe, ki se uvedejo proti Osami bin Ladnu, članom organizacije Al Kaida in talibanom ter drugim osebam, skupinam, podjetjem in entitetam v zvezi z njimi. (3) RVS 1390(2002) prilagaja obseg sankcij glede zamrznitve sredstev, prepovedi izdajanja vizumov in embarga na dobavo, prodajo ali posredovanje orožja kakor tudi tehničnega svetovanja, pomoči ali usposabljanja v zvezi z vojaškimi dejavnostmi, ki jih nalagata RVS 1267(1999) in 1333(2000). (4) V skladu z odstavkom 3 RVS 1390(2002) zgoraj omenjene ukrepe pregleda Varnostni svet ZN 12 mesecev po sprejetju resolucije in ob koncu navedenega obdobja Varnostni svet sprejme odločitev o nadaljevanju izvajanja teh ukrepov ali o njihovem izboljšanju. (5) RVS 1390(2002) uvaja prepoved potovanj za Osamo bin Ladna, člane organizacije Al Kaida in talibane ter druge osebe, povezane z njimi. (6) Sankcije o prepovedi poletov in o embargu na prodajo ocetnega anhidrida, uvedene z RVS 1267(1999) in 1333(2000), v skladu z odstavkom 23 RVS 1333(2000) in odstavkom 1 RVS 1390(2002), niso več veljavne. Poleg tega so vsi omejevalni ukrepi proti Ariana Afghan Airlines prenehali z RVS 1388(2002) z dne 15. januarja 2002. (7) Zaradi tega je treba omejevalne ukrepe Evropske unije, sprejete v skladu z RVS in RVS 1333(2000), prilagoditi v skladu z RVS 1390(2002). (8) Z namenom jasnosti in preglednosti je treba tiste omejevalne ukrepe Evropske unije, ki so navedeni v zadevnih skupnih stališčih Sveta na tem področju, združiti v en sam pravni instrument in zato se Skupna stališča 96/746/SZVP ( 1 ), 1999/727/SZVP ( 2 ), 2001/154/SZVP ( 3 ) in 2001/771/SZVP ( 4 ) razveljavijo. ob upoštevanju naslednjega: ▼M2 (9) V RVSZN 2253(2015) so bile države članice pozvane, naj prekinejo dotok sredstev in drugega finančnega premoženja ter gospodarskih virov osebam in entitetam, ki so na seznamu sankcij za ISIL (Daiš) in Al Kaido, v skladu z odstavkom 2(a) resolucije, ter ob upoštevanju zadevnih priporočil Projektne skupine za finančno ukrepanje in mednarodnih standardov. ▼B ►M2 (10) ◄ Ukrepanje Skupnosti je potrebno za izvajanje nekaterih ukrepov – JE SPREJEL TO SKUPNO STALIŠČE:







▼M2

Člen 1

To skupno stališče se uporablja za člane organizacij ISIL (Daiš) in Al Kaida ter osebe, skupine, podjetja in entitete:

(a) ki so povezani s člani organizacij ISIL (Daiš) in Al Kaida, vključno s tistimi, ki: (i) sodelujejo pri financiranju, načrtovanju, omogočanju, pripravi ali izvajanju dejanj ali dejavnosti Al Kaide, ISIL (Daiš) ali katere koli njune celice, pridružene ali odcepljene skupine ali veje, v povezavi z njimi, pod njihovim imenom, v njihovem imenu ali njim v podporo; (ii) Al Kaidi, ISIL (Daiš) ali kateri koli njuni celici, pridruženi ali odcepljeni skupini ali veji dobavljajo, prodajajo ali posredujejo orožje in z njim povezan material; (iii) novačijo za Al Kaido, ISIL (Daiš) ali katero koli njuno celico, pridruženo ali odcepljeno skupino ali vejo, ali kakor koli drugače podpirajo njihova dejanja ali dejavnosti;

(b) ki so posredno ali neposredno v lasti ali pod nadzorom oseb, skupin, podjetij ali entitet, povezanih z Al Kaido ali ISIL (Daiš), ali jih kakor koli drugače podpirajo,

kot so navedeni na seznamu, pripravljenem na podlagi RVSZN 1267 (1999), 1333 (2000) in 2253 (2015), ki ga redno posodablja Odbor, ustanovljen na podlagi RVSZN 1267 (1999).

Člen 2

1. Prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, osebam, skupinam, podjetjem in entitetam iz člena 1(a) in (b) s strani državljanov držav članic ali z ozemelj držav članic ali z uporabo plovil ali letal pod njihovo zastavo se prepove ne glede na to, ali ima navedeno izvor na omenjenih ozemljih ali ne.

2. Prepovedano je:

(a) neposredno ali posredno zagotavljati tehnično pomoč, posredniške storitve in druge storitve, povezane z vojaškimi dejavnostmi ter zagotavljanjem, izdelavo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno vsem osebam, skupinam, podjetjem in entitetam iz člena 1(a) in (b);

(b) neposredno ali posredno nuditi financiranje ali finančno pomoč v zvezi z vojaškimi dejavnostmi, zlasti tudi subvencije, posojila in izvozna kreditna zavarovanja, kakor tudi zavarovanja in pozavarovanja, za vsakršno prodajo, dobavo, prenos ali izvoz orožja in sorodnega materiala ali za zagotavljanje s tem povezane tehnične pomoči ter posredniških storitev in drugih storitev osebam, skupinam, podjetjem in entitetam iz člena 1(a) in (b);

(c) zavestno in namerno sodelovati v dejavnostih, katerih cilj ali učinek je izogibanje prepovedim iz točk (a) ali (b) tega odstavka.

Člen 3

1. Zamrznejo se vsa sredstva in gospodarski viri, ki posredno ali neposredno pripadajo, so v lasti, posesti ali pod nadzorom fizične osebe, entitete, organa ali skupine iz člena 1, vključno s tretjo osebo, ki deluje v njihovem imenu ali po njihovih navodilih.

2. Sredstva ali gospodarski viri se neposredno ali posredno ne dajo na razpolago osebam, skupinam, podjetjem in entitetam s seznama, pripravljenega na podlagi RVSZN 1267 (1999), 1333 (2000) in 2253 (2015), ali njim v korist.

▼B

Člen 4

Države članice sprejmejo potrebne ukrepe, da preprečijo vstop na ali prehod preko njihovih ozemelj vsem osebam, navedenim v členu 1, pod pogoji, določenimi v odstavku 2(b) RVS 1390(2002).

Člen 5

Skupna stališča 96/746/SZVP, 1999/727/SZVP, 2001/154/SZVP in 2001/771/SZVP se razveljavijo.

Člen 6

To skupno stališče začne veljati z datumom sprejetja.

To skupno stališče je predmet stalnega pregleda.

Člen 7

To skupno stališče se objavi v Uradnem listu.